Euroopan atomienergiayhteisön ja kansainvälisen atomienergiajärjestön yhteistyösopimus



Virallinen lehti nro L 329 , 23/12/1975 s. 0028 - 0029

Suomenk. erityispainos Alue 11 Nide 3 s. 0006

Ruotsink. erityispainos Alue 11 Nide 3 s. 0006

Espanjank. erityispainos: Luku 12 Nide 2 s. 0092

Portugalink. erityispainos: Luku 12 Nide 2 s. 0092



EUROOPAN ATOMIENERGIAYHTEISÖN JA KANSAINVÄLISEN ATOMIENERGIAJÄRJESTÖN YHTEISTYÖSOPIMUS (75/780/Euratom) I artikla Yhteistyö ja neuvonpito Kansainvälinen atomienergiajärjestö (jäljempänä "järjestö") ja Euroopan atomienergiayhteisö (jäljempänä "yhteisö") sopivat, että ne tiivistävät yhteistyötään järjestön perussäännössä ja yhteisön perustamissopimuksessa määrättyjen tavoitteiden toteuttamisen helpottamiseksi. Sopimuspuolet neuvottelevat määräajoin yhteistä kiinnostusta herättävistä kysymyksistä yhdenmukaistaakseen pyrkimyksiään mahdollisuuksien mukaan ottaen huomioon niiden molempien luonteen ja päämäärät. II artikla Edustus 1. Yhteisöltä pyydetään edustusta järjestön yleiskokouksen vuosittaisiin sääntömääräisiin kokouksiin, ja sen edustajat voivat äänioikeutta vailla olevina osallistua tämän toimielimen ja tarvittaessa sen komiteoiden keskusteluihin niistä esityslistalla olevista kysymyksistä, jotka kiinnostavat yhteisöä. 2. Järjestö ja yhteisö antavat lisäksi tarvittavat määräykset varmistaakseen molemminpuolisen edustuksen niiden molempien koolle kutsumissa tarvittavissa kokouksissa. III artikla Tietojen ja asiakirjojen vaihto Järjestö ja yhteisö ryhtyvät laajaan tietojen ja asiakirjojen vaihtoon, jollei rajoituksista ja järjestelyistä, joita kumpikin sopimuspuoli voi pitää tarvittavina tiettyjen tietojen ja asiakirjojen luottamuksellisuuden säilyttämiseksi, muuta johdu. IV artikla Hallinnollinen ja tekninen yhteistyö Jos toisen sopimuspuolen toiselle ehdottamasta tämän sopimuksen mukaisesta yhteistyöstä aiheutuu kuluja, jotka ovat juoksevia hallinnollisia kuluja suuremmat, järjestö ja yhteisö ryhtyvät neuvotteluihin mahdollisimman asianmukaisen keinon määrittelemiseksi tällaisten kulujen hoitamiseksi. V artikla Sopimuksen täytäntöönpano Järjestön pääjohtaja ja Euroopan yhteisöjen komissio voivat sopia tarvittavista järjestelyistä tämän sopimuksen asianmukaisen täytäntöönpanon varmistamiseksi. VI artikla Tiedonanto Yhdistyneille Kansakunnille Luokittelu ja rekisteröinti 1. Yhdistyneiden Kansakuntien kanssa tekemänsä sopimuksen mukaisesti järjestö ilmoittaa tälle viipymättä tämän sopimuksen ehdot. 2. Kun tämä sopimus on VIII artiklan määräysten mukaisesti tullut voimaan, järjestö toimittaa sen Yhdistyneiden Kansakuntien pääsihteerille luokittelua ja rekisteröintiä varten. VII artikla Sopimuksen irtisanominen Kumpikin sopimuspuoli voi irtisanoa tämän sopimuksen antamalla siitä toiselle osapuolelle ilmoituksen kuusi kuukautta ennen irtisanomista. VIII artikla Voimaantulo Tämä sopimus tulee voimaan sitä päivää seuraavan kuukauden ensimmäisenä päivänä, jona sopimuspuolet antavat tähän tarvittavien sisäisten menettelyjen täyttämisen tiedoksi(1). IX artikla Kielet Tämä sopimus on laadittu kahtena kappaleena englannin ja ranskan kielellä molempien tekstien ollessa yhtä todistusvoimaisia. Molempien sopimuspuolien tarpeiden mukaan järjestö laatii tämän sopimuksen viralliset käännökset espanjan ja venäjän kielellä ja yhteisö viralliset käännökset saksan, tanskan, italian ja hollannin kielellä. Tehty Wienissä 1 päivänä joulukuuta 1975. Euroopan atomienergiayhteisön puolesta Guido BRUNNER Kansainvälisen atomienergiajärjestön puolesta Sigvard EKLUND (1) Jos tämä tiedonanto on annettu 1 päivänä joulukuuta 1975, sopimus tulee voimaan 1 päivänä tammikuuta 1976